Moenie vanjaar val vir hierdie belastingslenters nie - Jou Geld | Solidariteit WêreldJou Geld | Solidariteit Wêreld
Tuis › Artikels › Moenie vanjaar val vir hierdie belastingslenters nie
Moenie vanjaar val vir hierdie belastingslenters nie
Lede van die publiek ontvang dikwels ewekansig vals e-posse wat nagemaak is om te lyk asof hulle deur die SAID gestuur is, maar wat in der waarheid vals e-posse is wat daarop gemik is om niksvermoedende belastingbetalers uit te lok om persoonlike inligting, soos bankrekeningbesonderhede, te onthul.
Voorbeelde sluit in e-posse wat skyn afkomstig te wees van returns@sars.co.za of refunds@sars.co.za en wat aandui dat die belastingbetaler geregtig is op belastingterugbetalings. Hierdie e-posse bevat skakels na vals vorms en vals webwerwe wat soos die "regte ding" lyk, maar wat ten doel het om mense te fop om persoonlike inligting, soos bankrekeningbesonderhede, daarop in te vul, wat die misdadigers dan onttrek en valslik gebruik.
Neem asseblief kennis dat bogenoemde slenters is en die SAID-belastingbetalers moet op die volgende let:
Moenie e-posse van onbekende oorsprong oopmaak of beantwoord nie.
Pasop vir e-posse wat persoonlike, belasting-, bank- en eFiling-besonderhede vra (aanmeldingsgeldigheid, wagwoorde, pinnommers, krediet/debietkaart-inligting ens.
Die SAID sal nooit in enige kommunikasie wat jy via pos, e-pos of SMS ontvang, jou bankbesonderhede aanvra nie. Vir die doel van telefoniese kontak en bevestiging van geloofwaardigheid, sal die SAID egter jou persoonlike besonderhede verifieer. Dit is belangrik om te onthou dat die SAID nooit aan jou hiperskakels na ander webwerwe – selfs die van ander banke – sal stuur nie.